Lidt fra hukommelsen fra DM 2017:

Det hele begyndte en fredag aften ( 26 aug.), hvor rup og strup fra trapez verdenen mødtes i Bramsnæs Sejlklub, joller kom fra nær og fjern, primært fra nær, men også en fra Herslev, Farum og en enkelt fra Svanemøllen havde pakket deres båd og kommet til den skønne perle i Isefjorden..
Humøret var bestemt højt som vanligt, alle gik og små sludderede og hyggede sig med at trimme både og få hilst på deres "konkurrenter "..
Duften af skøn lækker gryderet, begyndte at sprede sig rundt i klubhuset. Trods ryg smerter havde Klaus K. ønsket at hjælpe med maden hele weekenden. Det var vi alle meget taknemlige for. 🖒🌞
Kl: 19 begyndte Trapez klubbens årlige generalforsamling. Dirigenten blev valgt (undertegnede) og mødet kom godt i gang. Den eksisterende bestyrelse (Dorthe - Johan og Steffen) ønskede ikke genvalg. Deres forslag lød lidt på at nedlægge bestyrelsen og blot holde et Trapez stævne en gang om året. Grunden er den 'lille" opbakning omkring sejladsen og tilmelding til Trapez stævner. Men heldigvis blev der ikke støttet op omkring dette. Tobias, Stephen og Søren blev valgt ind hvor Klaus K. forsætter som kasserer.
Nye kræfter = nye spændene tiltag og vi glæder os alle til at se hva den nye bestyrelse finder på.😊
Lørdag morgen kl 8:
Indskrivning samt lækker morgenmad. Alle i højt humør og ingen vind.
Kl: 9
Skippermøde hvor vores baneleder tegner og fortæller, banen ligger klar og det er vi også.

I alt 10 både deltager i dette års DM som desværre ikke helt er nok til at det kan gøres til officielt DM i Trapez. Men os der er med, har det sjovt, og er super glade for at komme på vandet.
Kl: 1055 bliver første sejlads skudt i gang. Næsten ingen vind og solen bager på os. 🌞
Alle mænd/kvinder sidder helt fremme i båden og tiden er næsten til en hyggesnak, for det går langsomt.

Men vi hygger os..
Imellem sejladserne er der en del vente tid. Og den 3 og sidste sejlads Lørdag bliver skudt i gang med blot 2 m/s .Og den går ind og ud af fjorden ud for havnen – de eneste sted hvor vinden blev presset sammen.
Men vi hygger os😊
Lørdag aften byder kokken Klaus på gallamiddag. Lækker mad, vin og sjove historier. Vi siger pænt farvel til den gamle bestyrelse med gaver og tale, og hilser pænt goddag til den nye.
Stephan som er den nye formand, havde fundet i gemmerne og fandt et DM referat fra Bramsnæs sejlklub i 2007. Det var Johan S., som var forfatter og med livlig fantasi og et sjovt ordvalg, blev der grint godt.. Stephan besluttede derefter. at der for fremtiden skulle skrives et referat, fra årets DM. Og referatet skulle skrives af dem som var lige ved og næsten( altså 2. pladsen.)
Søndag kl: 8
Lækker morgenmad og kaffe.
Vind var der bestemt nok af.

Alle var glade og ville gerne hurtigt på vandet.

Der blev sejlet 5 sejladser søndag, alle, ja, 9 af jollerne var nede og smage saltet i vandet, og flere var til grønlænder den søndag, men med godt mod, og salt i munden holdt vi humøret højt.

Det var nogle meget spændende sejladser, vi lå tæt og intet var til at regne med.

Vi fik set resultaterne i vinduet, og ikke overraskende fik Stephan og Søren Nandrup sig første plads. Nå, så må vi bekæmpe dem til næste år.

Tusinde tak for et fantastisk DM og tusinde tak til de mange frivillige, der har hjulpet til. Hele weekenden er vi blevet godt forkælet med god mad, en dygtig dommer, hjælperne der stillede deres tid og både til rådighed samt en frisk morgenmads qvinde..

Glæder os til 2018´, hvor nye kræfter i bestyrelsen viser os vinden.

Ved præmieuddelingen fik vi at vide, at næste års DM bliver i Sletten og i 2019 måske i Jægerspris.

På hjemmesiden kan man se hvem der var sponsorer til DM’et – også tak til dem.

Bedste Hilsner Fra

Lige ved og næsten, Malene og Lars

Plads Navne

10 Frederik og Sebastian

9 Morten og datter

8 Alex og Johan

7 Martin og Mikkel

6 Leonard og Jacob

5 Jens og Christian

4 Lene og Dorthe

3 Johan S og Steffen

2 Malene og Lars

1 Stephan og Søren